text: Føtex vil have sunde ansatte
  30 oktober 2012 kl. 15.19
  Siden i marts er medarbejderne i Føtex i Sønderborg blevet tilbudt alverdens sunde ting.
  Føtex i Sønderborg har siden marts haft intensivt fokus på sundhed på arbejdspladsen. 
  Supermarkedet har søgt og fået penge fra Forebyggelsesfonden, og de er brugt på en lang række sundhedsfremmende aktiviteter - især for de unge af de 160 ansatte.
  Føtex har lavet - eller laver - indkøbsvejledning, Zumba, golfdage, vægttabskurser og så er der opstillet motionscykler og romaskiner i kantinen.
  I aften er et madlavningskursus på menuen, under vejledning af en diætist.
  